./data/stoa0275/stoa024/stoa0275.stoa024.opp-lat1.xml
Tertullian
Postmodum Marcion paenitentiam confessuscum condicioni datae sibi occurrit, ita pacem recepturus,si ceteros quos perditioni erudisset ecclesiae restitueret, mortepraeventus est  Oportebat enim haereses esse  Nec tamen ideo bonum haereses quia esse eas oportebat  Quasi non et malumoportuerit esse  Nam et dominum tradi oportebat, sed vae traditori, ne quis etiam hinc haereses defendat  Si et Apellisstemma retractandum est, tam non vetus et ipse quam Marcioninstitutor et praeformator eius, sed lapsus in feminam desertorcontinentiae Marcionensis ab oculis sanctissimi magistri Alexandriamsecessit  Inde post annos regressus non melior, nisi tantumqua iam non Marcionites, in alteram feminam impegit, illamvirginem Philumenen, quam supra edidimus, postea vero immaneprostibulum et ipsam, cuius energemate circumventus quae abea didicit Phaneroseis scripsit  Adhuc in saeculo supersunt quimeminerint eorum, etiam proprii discentes et successores ipsorum, ne posteriores negare possint  Quamquam et de operibussuis, ut dixit dominus, revincuntur  Si enim Marcion novum testamentuma vetere separavit, posterior est eo quod separavit, quiaseparare non posset nisi quod unitum fuit  Unitum ergo antequamsepararetur postea factum separatum posteriorem ostenditseparatorem  Item Valentinus aliter exponens et sine dubio emendanshoc nomine quicquid emendat, ut mendosum retro, alteriusfuisse demonstrat  Hos ut insigniores et frequentiores adulterosveritatis nominamus  Ceterum et Nigidius nescio qui, et Hermogenes,et multi alii adhuc ambulant pervertentes vias domini Ostendant mihi ex qua auctoritate prodierint? Si alium deumpraedicant, quomodo eius dei rebus et litteris et nominibus utunturadversus quem praedicant? si eundem, quomodo aliter? Probentse novos apostolos esse?, dicant Christum iterum descendisse,iterum ipsum docuisse, iterum crucifixum, iterum mortuum,iterum resuscitatum  Sic enim apostolus descripsit, sic enimapostolos solet facere, dare praeterea illis virtutem eadem signa edendi quae et ipse  Volo igitur et virtutes eorum proferri;nisi quod agnosco maximam virtutem eorum qua apostolos in perversumaemulantur  Illi enim de mortuis vivos faciebant, isti devivis mortuos faciunt